recursal/SuperWikiNEXT-32B huggingface dataset:
**ইয়াম্মি মাম্মি** তরুণ এবং আকর্ষণীয় মায়েদের বর্ণনা করতে ব্যবহৃত একটি অপভাষার শব্দ।

বিংশ শতাব্দীর শেষের দিকে, সেলিব্রিটি মা যেমন এলিজাবেথ হার্লি বা ভিক্টোরিয়া ব্যাকহেম, -দের বুঝাতে ব্যবহৃত হত, যাদের মা হবার পর দ্রুত তাদের ফিগার ফিরে পেতে এবং ভাবনাহীন, সমৃদ্ধিশালী জীবনধারা পরিচালিত করতে দেখা গেছে। *দ্য ন্যানির* ছয় নং সিরিজের ১৩ নং পর্বটি (১৯৯৯ সালে প্রচারিত) "দ্য ইয়াম্মি মাম্মি" নামে পরিচিত। একজন *ইয়াম্মি মাম্মি* বেশ কয়েকটি বাচ্চা হতে পারে এবং তবুও "গার্ল-অফ-টাউন" হিসাবে থাকবে, ফ্যাশন সচেতন পোশাক পরবে এবং সুসজ্জিত এবং যত্নবান হবে।   

২০০৮ সালে জানা গিয়েছিল যে সেলিব্রিটি *ইয়াম্মি মাম্মিরা* তরুণ মায়েদের হতাশার মাত্রা বাড়াতে অবদান রাখে এবং নতুন মায়েরা তাদের নিজের দেহ সম্পর্কে "স্যাজি, ব্যাগি এবং হতাশ" বোধ করে।

আরও দেখুন
---------

* এমআইএলএফ
* ট্রফি স্ত্রী

আরও পড়া
--------

* Malatzky, Christina Amelia Rosa Malatzky (মে–জুন ২০১৭)। "Australian women's complex engagement with the yummy mummy discourse and the bodily ideals of good motherhood"। ScienceDirect: 25–33। ডিওআই:10.1016/j.wsif.2017.02.006।

তথ্যসূত্র
---------

1. 1 2  Donnelly, Laura (২ মার্চ ২০০৮)। "'Yummy mummies' make mothers depressed"। *The Daily Telegraph*। সংগ্রহের তারিখ ৮ জুলাই ২০১১।
2. ↑  Jenkins, Amy (৬ ফেব্রুয়ারি ২০০৯)। "Death of the Yummy Mummy: They made us feel so inadequate but at last they're being credit crunched to extinction"। *The Daily Mail*। সংগ্রহের তারিখ ১১ জুলাই ২০১১।
১৭২৪ সাইক্লোপিডিয়া থেকে হাইড্রোলিকস এবং হাইড্রোস্ট্যাটিকসের সারণী
**উদস্থিতিবিজ্ঞান** (ইংরেজি: Hydrostatics) বা **প্রবাহী স্থিতিবিজ্ঞান** (ইংরেজি: Fluid statics) প্রবাহী বলবিজ্ঞানের একটি শাখা যেখানে জল, তরল পদার্থ বা প্রবাহী পদার্থের স্থিতি ও স্থিতিশীল অবস্থায় এর অভ্যন্তরস্থ চাপ এবং নিমজ্জিত কোনও বস্তুর উপর জল, তরল বা প্রবাহী পদার্থের প্রযুক্ত চাপ নিয়ে অধ্যয়ন করা হয়।

যেসব শর্তের অধীনে প্রবাহী বা তরল পদার্থ স্থিতিতে থাকে, সেগুলি উদস্থিতিবিজ্ঞানের গবেষণার আওতাভুক্ত। এর বিপরীতে বিজ্ঞানের যে শাখায় গতিশীল প্রবাহী বা তরল পদার্থ নিয়ে অধ্যয়ন করা হয়, তাকে প্রবাহী গতিবিজ্ঞান বলে। উদস্থিতিবিজ্ঞান বা জলস্থিতিবিজ্ঞানকে প্রবাহী স্থিতিবিজ্ঞানের একটি শাখা হিসেবে শ্রেণিকরণ করা যায়।

উদস্থিতিবিজ্ঞান নামক ক্ষেত্রটি উদপ্রবাহবিজ্ঞান (Hydraulics) ক্ষেত্রের ভিত্তিস্বরূপ; উদপ্রবাহবিজ্ঞানে প্রবাহী বা তরল পদার্থ (বিশেষত জল বা জলীয় তরল) মজুদকরণ ও পরিবহন সংক্রান্ত প্রযুক্তি নিয়ে আলোচনা করা হয়। অধিকন্তু উদস্থিতিবিজ্ঞানের তত্ত্বগুলি ভূ-পদার্থবিজ্ঞান (যেমন ভূত্বকীয় পাত সঞ্চালন তত্ত্ব, পৃথিবীর অভিকর্ষ বলের অস্বাভাবিকতা), নভোপদার্থবিজ্ঞান, আবহবিজ্ঞান (উচ্চতার সাথে বায়ুমণ্ডলীয় চাপের পরিবর্তন), চিকিৎসাবিজ্ঞান (রক্তচাপ), এবং আরও বহুসংখ্যক বৈজ্ঞানিক ক্ষেত্রের জন্য তাৎপর্যপূর্ণ।

দৈনন্দিন জীবনের অনেক ঘটনার ব্যাখ্যা উদস্থিতিবিজ্ঞান থেকে পাওয়া সম্ভব, যেমন কাঠ ও তেল কেন পানিতে ভাসে, স্থির পানির পৃষ্ঠতল কেন সর্বদা সমতল থাকে ইত্যাদি।

তথ্যসূত্র
---------

1. ↑  "Hydrostatics"। *Merriam-Webster*। সংগ্রহের তারিখ ১১ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* প্রবাহী বলবিজ্ঞান
* প্রবাহী গতিবিজ্ঞান
* উদপ্রবাহবিজ্ঞান
**ইয়োসেফ ব্লক** (ইংরেজি: **Joseph Bloch**) (১৪ সেপ্টেম্বর, ১৮৭১ - ১৪ ডিসেম্বর, ১৯৩৬) ছিলেন একজন জার্মান সমাজতান্ত্রিক সাংবাদিক। তিনি দীর্ঘদিন "Sozialistischen Monatshefte" পত্রিকার সম্পাদক ছিলেন। তিনি জার্মানির সমাজ-গণতান্ত্রিক দলের সবচেয়ে প্রভাবশালী ডানপন্থী ব্যক্তি ছিলেন।

ইয়োসেফ ব্লক পূর্ব প্রুশিয়ার একটি গোঁড়া ইহুদি পরিবারে জন্মেছিলেন। তিনি গ্রামের উচ্চ বিদ্যালয়ে লেখাপড়া করেন এবং কেনিসবার্গ ও বার্লিনে গণিত ও পদার্থবিদ্যায় উচ্চশিক্ষা গ্রহণ করেন। তিনি ডক্টরেট ডিগ্রিও অর্জন করেন। তিনি হেলেন জয় নামে একজনকে বিয়ে করেন।

রাজনৈতিকভাবে তিনি নিজেকে সমাজতান্ত্রিক হিসেবে দেখতেন। যদিও তিনি একজন সচেতন নাস্তিক ছিলেন। তিনি অবশ্য জায়নবাদেরও অণুসারি ছিলেন। 
তিনি "সমাজতান্ত্রিক ছাত্র" নামে একটি গবেষণাপত্রের সম্পাদক ছিলেন। ১৮৯৫ সালে তিনি সমাজ গণতান্ত্রিক তাত্ত্বিক অঙ্গ গঠন করেন, যারা একটি "সমাজতন্ত্রী একাডেমীক্স" নামে ম্যাগাজিন প্রকাশ করত। ১৮৯৭ সালে তিনি "Sozialistischen Monatshefte" ত্যাগ করেন। এই অংশটি সংশোধনবাদের প্রধান মুখপত্র হয়ে গেছিল এবং দলের কমিটির নির্দেশ মানত না। পরে তার অংশটি ১৯৩৩ সালে প্রকাশক হয়ে যায়।

নাজি পার্টি ক্ষমতা দখলের পর তিনি প্রাগে অভিবাসন করেন। তিনি ১৯৩৬ সালের ১৪ ডিসেম্বর সেখানে মারা যান।

তথ্যসূত্র
---------

1. ↑  *মার্কস-এঙ্গেলস রচনা সংকলন*, দুই খণ্ডে সম্পূর্ণ, দ্বিতীয় খণ্ড, দ্বিতীয় অংশ, প্রগতি প্রকাশন, মস্কো, ১৯৭২, পৃষ্ঠা-২১০।
2. ↑  Werner Mosse (Hrsg.): *Juden im Wilhelminischen Deutschland, 1890–1914. Ein Sammelband.* Tübingen, 1998 S. 295
3. ↑  Ludger Heid, Arnold Paucker: *Juden und deutsche Arbeiterbewegung bis 1933. Soziale Utopien und religiös-kulturelle Traditionen.* Tübingen, 1992 S. 85

বহিঃসংযোগ
---------
পুঁজিবাদ-বিরোধী প্রচারণা
উদ্দেশ্যপ্রণোদিত প্রচারণা ছড়াবার সাধারণ মাধ্যমগুলো হচ্ছে সংবাদপত্র প্রতিবেদন, সরকারী প্রতিবেদন, ইতিহাসের সংশোধন, অপবিজ্ঞান, লিফলেট, চলচ্চিত্র, সামাজিক গণমাধ্যম, বেতার, টেলিভিশন এবং পোস্টার। চিঠিপত্রের মাধ্যমে উদ্দেশ্যপ্রণোদিত প্রচারণা ছড়ানো এখন কম পরিচিত যা যুক্তরাষ্ট্র গৃহযুদ্ধের সময় ছিল। বেতার ও টেলিভিশনের ক্ষেত্রে উদ্দেশ্যপ্রণোদিত প্রচারণা খবর, সাম্প্রতিক ঘটনাবলি, টক শো এর অংশ বিশেষ, বিজ্ঞাপন ইত্যাদির মধ্য দিয়ে ছড়ানো হতে পারে। উদ্দেশ্যপ্রণোদিত প্রচারণা একটি নির্দিষ্ট অভীষ্ট মানবগোষ্ঠীর উপর কৌশলে প্রয়োগ করতে হয়। এটা উড়োজাহাজ থেকে ফেলা সরল লিফলেট থেকে শুরু করে কোন বিজ্ঞাপন পর্যন্ত হতে পারে। সাধারণত এইসব বার্তায় এই ব্যাপারে আরও তথ্য পাবার নির্দেশনা লেখা থাকে, যেমন কোন ওয়েবসাইট, হট লাইন, বা রেডিও প্রোগ্রাম ইত্যাদির নাম। এই কৌশলের মাধ্যমে বার্তাগ্রাহককে বার্তা-অনুসন্ধানীতে পরিণত করা হয়, এবং পরবর্তীতে মতদীক্ষাদান প্রক্রিয়ার মাধ্যমে বার্তা-সংগ্রাহককে মতাদর্শীতে পরিণত করা হয়।

সামাজিক মনস্তাত্ত্বিক গবেষণাভিত্তিক বেশ কিছু কৌশলকে উদ্দেশ্যপ্রণোদিত প্রচারণা তৈরির কাজে ব্যবহার করা হয়। এগুলোর অনেকগুলোই যৌক্তিক হেত্বাভাসের মধ্যে পড়ে, যেহেতু উদ্দেশ্যপ্রণোদিত প্রচারকগণ এমন কিছু দাবী ব্যবহার করেন যেগুলো কখনও কখনও বিশ্বাস উৎপাদনকারী হলেও বৈধ হয় না।

তথ্য প্রচারকারী কৌশলগুলো তখনই উদ্দেশ্যপ্রণোদিত হয় যখন সেই কৌশল একই সাথে উদ্দেশ্যপ্রণোদিত বার্তা প্রচারের কাজেও ব্যবহৃত হয়। কোন পদ্ধতিতে বার্তাগুলো প্রচারিত হচ্ছে তা নিয়ে অধ্যয়ন করতে হলে এই বার্তাগুলোকে চিহ্নিত করা একটি আবশ্যক পূর্বশর্ত।

"কমরেড লেনিন ক্লিনসেস দ্য আর্থ অব ফিলথ" (কমরেড লেনিন পৃথিবীর আবর্জনা পরিষ্কার করছেন) ভিক্টোর ডেনি,নভেম্বর ১৯২০।
অভিবাসীদের ক্যালিফোর্নিয়াতে তাড়িয়ে দেওয়ার জন্য প্রচারণা, ১৮৭৬

তথ্যসূত্র
---------

1. ↑  Garth S. Jowett and Victoria J. O'Donnell, *Propaganda & Persuasion* (5th ed. 2011)
| জাপানের ইতিহাস |
| --- |
| পুনর্নির্মিত য়োশিনোগারি |
| যুগসমূহ |
| * দে
* স
 |

|  |  |
| --- | --- |
| **কামাকুরা** | ১১৮৫–১৩৩৩ |
| কেন্‌মু পুনর্গঠন | *১৩৩৩–১৩৩৬* |
| **মুরোমাচি** (আশিকাগা)
* নান্‌বোকু-চোও
* সেন্‌গোকু
  | ১৩৩৬–১৫৭৩ |
| **আজুচি-মোমোইয়ামা**
* নান্‌বান বাণিজ্য
  | ১৫৬৮–১৬০৩ |
| **এদো** (তোকুগাওয়া)
* বাকুমাৎসু
  | ১৬০৩–১৮৬৮ |
| **মেইজি**
* পুনর্গঠন
  | ১৮৬৮–১৯১২ |
| **তাইশো**
* প্রথম বিশ্বযুদ্ধ
  | ১৯১২–১৯২৬ |
| **শোওয়া**
* অর্থসংকট
* সামরিকতাবাদ
* প্রশান্ত মহাসাগরীয় যুদ্ধ
* অধিগ্রহণ
* অধিগ্রহণ-উত্তর
 | ১৯২৬–১৯৮৯ |
| **হেইসেই**
* ভ্রান্ত দশক
  | ১৯৮৯–২০১৯ |
| **রেইওয়া**
 |  |

**য়ায়োই যুগ** (弥生時代, *য়ায়োইজিদাই*) হল জাপানের ইতিহাসের লৌহ যুগ পর্যায়। সাধারণত এই যুগের সময়সীমা ধরা হয় ৩০০ খ্রিঃ পূঃ থেকে ৩০০ খ্রিষ্টাব্দ। যুগটির নামকরণ করা হয়েছে টোকিওর একটি অঞ্চলের নামানুসারে, যেখান থেকে প্রত্নতাত্ত্বিকরা সমসাময়িক বসতির চিহ্ন এবং শিল্পকর্মের নমুনা প্রথম আবিষ্কার করেন। য়ায়োই যুগের মূল বৈশিষ্ট্যের মধ্যে পড়ে মৃৎশিল্পে নতুন রীতির প্রচলন এবং ধানক্ষেতে ব্যাপক কৃষিকাজের সূচনা। একটি শ্রেণীবিভক্ত সমাজ-ব্যবস্থাও এই সময়ে প্রবর্তিত হয়েছিল। এই সময়ে জাপানে ব্রোঞ্জ এবং লোহার ব্যবহার সংক্রান্ত ধাতুবিদ্যার বিভিন্ন নিয়ম-কানুনও পরিচিতি লাভ করে।

জোমোন যুগের (১৩,০০০ থেকে ৪০০ খ্রিঃ পূঃ) পর য়ায়োই যুগের আগমন ঘটেছিল। দক্ষিণ কিউশু থেকে উত্তর হনশু পর্যন্ত বিস্তৃত অঞ্চলে এই সংস্কৃতির সমৃদ্ধি দেখা যায়। প্রত্নতাত্ত্বিক প্রমাণের উপর নির্ভর করে অনুমান করা হয় এই যুগে মূল এশীয় ভূখণ্ড থেকে কৃষকরা প্রচুর সংখ্যায় জাপানে প্রবেশ করে এবং পূর্ববর্তী শিকারী-জোগাড়ে সংস্কৃতিকে আত্মসাৎ অথবা উৎপাটিত করে।

য়ায়োই সংস্কৃতির বৈশিষ্ট্য
---------------------------

য়ায়োই মৃৎশিল্পে কারুকার্য ছিল সামান্য এবং তা নির্মিত হত কুমোরের চাকার উপর, যদিও জোমোন মৃৎশিল্প ছিল হস্তনির্মিত। য়ায়োই কারুশিল্পীরা ব্রোঞ্জের আনুষ্ঠানিক ঘণ্টা (দোওতাকু), আয়না এবং অস্ত্র তৈরি করতেন। প্রথম শতাব্দী নাগাদ য়ায়োই কৃষকরা লোহার কৃষি-সরঞ্জাম ও অস্ত্র ব্যবহার শুরু করেন।

তথ্যসূত্র
---------

1. ↑  Keally, Charles T. (২০০৬-০৬-০৩)। "Yayoi Culture"। *Japanese Archaeology*। Charles T. Keally। সংগ্রহের তারিখ ২০১০-০৩-১৯।

বহিঃসংযোগ
---------


উইকিমিডিয়া কমন্সে **ইয়ায়োই যুগ** সংক্রান্ত মিডিয়া রয়েছে।

* য়ায়োই সংস্কৃতি, এশীয় কলা বিভাগ, দ্য মেট্রোপলিটান মিউজিয়াম অফ আর্ট
* জাপানের ইতিহাস অনলাইনে (নির্মীয়মান)  ওয়েব্যাক মেশিনে আর্কাইভকৃত ২৩ সেপ্টেম্বর ২০২০ তারিখে য়ায়োই যুগ  ওয়েব্যাক মেশিনে আর্কাইভকৃত ৩ মার্চ ২০১৬ তারিখে
* য়ায়োই এবং জোমোনের উপর রিচার্ড হুকারের রচিত একটি নিবন্ধ
* জাপান টাইম্‌স সংবাদপত্রের একটি নিবন্ধ
**ইয়ারাচি রেকর্ডস** হেভি মেটাল অ্যালবাম ভিত্তিক একটি রেকর্ড লেবেল যা অফিস ইংল্যান্ডের নটিংহামে ও আমেরিকার নিউইয়র্ক শহরে অবস্থিত। ১৯৮৮ থেকে ১৯৯৪ সাল পর্যন্ত এই লেবেল অনেক অগ্রবর্তী এক্সট্রিম মেটাল ব্যান্ডকে সাহায্য করে অ্যালবাম প্রকাশের জন্য ও প্রাথমিক গ্রিন্ডকোর ও ডেথ মেটাল ব্যান্ডদের প্রকাশ করে। ১৯৮০-এর দশকের শেষের দিকে ডিগবি ডিগ পিয়ারসন এই লেবেল প্রতিষ্ঠা করেন। ১৯৮৫ সালে ইয়ারাচি রেকর্ডস নাম হওয়ার আগে পিয়ারসন বের করেন অ্যাংলিকান স্কাপ এ্যাটিক নামের প্রাথমিক হার্ডকোর পাঙ্ক ও ক্রসওভার ব্যান্ডদের মিশ্র অ্যালবাম যাতে গান করেন হিরাক্স, লিপক্রিম, কনক্রিট সক্স ইত্যাদি ব্যান্ডরা। ১৯৮৭ সালে ভিনাইল হলো ইয়ারাচি রেকর্ডসের প্রথম প্রকাশনা অফিসিয়ালি। প্রথম বড় মাপের প্রকাশনা হলো নাপালম ডেথ ব্যান্ডের স্কুম। ইয়ারাচি রেকর্ডসের অনেক ছোট ছোট রেকর্ড লেবেলও আছে, যেমন-উইকিড ওয়ার্ল্ড রেকর্ডস, ইলিটিস্ট রেকর্ডস ও স্বল্প আয়ুর নেক্রোসিস রেকর্ডস। পরের দিকের প্রকাশনা হলো ক্যালফোর্নিয়ার ব্যান্ড আডেমা অ্যালবাম ও ডিসাইড ব্যান্ডের কাজ যা ২০০৫ সালে এপ্রিলে আমেরিকান টপ চার্টে চলে আসে। কারকাস ব্যান্ডের বেজিস্ট ও গায়ক জেফরি ওয়াকার ইয়ারাচি রেকর্ডসের লোগোর ডিজাইন করেন। ২০০৭ সালে ইয়ারাচি রেকর্ডস ক্যারোলাইন ডিস্ট্রিবিউশন নামের কোম্পানির সাথে বণ্টন চুক্তি স্বাক্ষর করে। ইয়ারাচি রেকর্ডসের প্রকাশনার ডিজিটাল ও পাইকারী বণ্টন করবে কোম্পানিটি। ২০১০ সালে ইয়ারাচি ঘোষণা করে তারা সিঙ্গাপুরের গ্রিন্ডকোর ব্যান্ড ওয়ার্মরটের সাথে চুক্তি করবে যার ফলে তারা তাদের জনপ্রিয় ডেব্যু অ্যালবাম প্রকাশ করবে যা এতদিন শুধুমাত্র ব্যান্ডের সদস্যদের মাধ্যমেই সহজলভ্য ছিল।
১৮৮৯ সালে ইয়োহানেস ব্রামস, কার্ল ব্রাশের তোলা
**ইয়োহানেস ব্রামস** (জার্মান: [joˈhanəs ˈbʁaːms]; ৭ মে ১৮৩৩ - ৩ এপ্রিল ১৮৯৭) একজন জার্মান সুরকার, পিয়ানোবাদক এবং কন্ডাক্টর ছিলেন। তিনি হামবুর্গের এক লুথারীয় পরিবারে জন্মগ্রহণ করেন এবং তার পেশাগত জীবনের বেশিরভাগ সময় ভিয়েনায় কাটিয়েছেন। তিনি কখনও কখনও ইয়োহান জেবাস্টিয়ান বাখ এবং লুডভিগ ফান বেটহোফেনের সাথে সঙ্গীতের "থ্রি বি"-এর একজন হিসাবে দলবদ্ধ হন, এটি মূলত উনবিংশ শতাব্দীর কন্ডাক্টর হ্যান্স ফন বুলো দ্বারা করা একটি মন্তব্য।

ব্রামস সিম্ফনি অর্কেস্ট্রা, চেম্বার এনসেম্বল, পিয়ানো, অর্গান, কণ্ঠ এবং কোরাসের জন্য সঙ্গীত রচনা করেন। তিনি একজন গুণী পিয়ানোবাদক হিসেবে তাঁর নিজের অনেক কাজের উদ্বোধন করেছিলেন। তিনি তার সময়ের শীর্ষস্থানীয় শিল্পীদের সাথে কাজ করেছিলেন, বিশেষ করে পিয়ানোবাদক ক্লারা শুম্যান এবং বেহালাবাদক জোসেফ জোয়াচিম (তিনজনই ঘনিষ্ঠ বন্ধু ছিলেন)। তাঁর অনেক কাজ আধুনিক কনসার্টের তালিকায় গুরুত্বপূর্ণ জায়গা করে নিয়েছে।

ব্রামসকে তার সমসাময়িক এবং পরবর্তী লেখকদেররা ঐতিহ্যবাদী এবং উদ্ভাবক উভয়ই উল্লেখ করেছেন। তার সঙ্গীত ক্লাসিক্যাল মাস্টারদের কাঠামো এবং রচনা কৌশলের মধ্যে নিহিত। এই কাঠামোর মধ্যে গভীর রোমান্টিক মোটিফ বসানো আছে। যদিও কিছু সমসাময়িক তার সঙ্গীতকে অত্যধিক কেতাবি বলে মনে করেছিল, তবু তার অবদান এবং কারুশিল্প পরবর্তী ব্যক্তিদের দ্বারা প্রশংসিত হয়েছিল। যাদের মধ্যে আর্নল্ড শোয়েনবার্গ থেকে শুরু করে এডওয়ার্ড এলগারের মতো বৈচিত্র্যময় ব্যক্তিবর্গ ছিলেন। ব্রামসের কাজের অধ্যবসায়ী, অত্যন্ত সুনিপুণ নির্মাণ প্রকৃতি ছিল পরবর্তী প্রজন্মের সুরকারদের জন্য সূচনা বিন্দু এবং এক অনুপ্রেরণা।

জীবন
----

ইয়োহানেস ব্রামস ১৮৩৩ সালে জন্মগ্রহণ করেন। তাঁর বাবা, ইয়োহান ইয়াকব ব্রামস (১৮০৬-১৮৭২), ছিলেন একজন হর্ন ও ডবল বেজবাদক এবং তাঁর মা, ইয়োহানা হেনরিকা ক্রিস্টিয়ান নিসেন (১৭৮৯-১৮৬৫), ছিলেন একজন দর্জি। তাঁর বড়ো বোন এলিজাবেথ ১৮৩১ সালে জন্মগ্রহণ করেন এবং তাঁর ছোট ভাই ফ্রিতজ ফ্রিদরিখ ১৮৩৫ সালে জন্মগ্রহণ করেন।

তথ্যসূত্র
---------



1. ↑  Hofmann 1999, পৃ. 3–4।
2. ↑  Swafford 1999, পৃ. 14–16।
**শাব-ই ইয়ালদা** ("ইয়ালদার রাত" ফার্সি: شب یلدا) or **শাব-ই চেল্লে** ("চল্লিশতম রাত", ফার্সি: شب چله) একটি ইরানি সমাজের উৎসব যা "বছরের দীর্ঘ ও অন্ধকারতম রাত," হিসেবে পালিত হয়। এটি মূলত উত্তর গোলার্ধের শীতকালে দীর্ঘস্থায়ী রাত যা প্রতিবছর ২০ বা ২১শে ডিসেম্বর (±১) গ্রেগরিয়ান বর্ষপঞ্জী অনুসারে, এবং ফারসিভাষীদের নবম মাসের শেষ দিন (*আজার*) এবং দশম মাসের (*দায়ী*) এর মাঝামাঝি অবস্থান করে।
 এ রাত্রে ইরানে পরিবার পরিজন মিলে ভোজন উৎসব কবিতা পাঠের জন্য একত্র হয় (বিশেষত হাফিজ এর রচিত)। মধ্যরাত পর্যন্ত এটি চলে, খাদ্যতালিকায় থাকে ফলমূল, বাদাম যাতে উল্ল্যেখযোগ্য বেদানা ও তরমুজ। খাদ্যের লাল রং মুলত ডুবন্ত সূর্যের লালিমা ও জীবনের প্রতীক সুচীত হয়। কবিতা পঠিত হয় দিউয়ান-ই হাফিজ কাব্যগ্রন্থ হতে,যা ইরানের ঘরে ঘরে শোভা পায়, নওরোজ বা ফারসিভাষীদের নববর্ষ অনুষ্ঠানে ও একই রীতি অণুসৃত হয়।

তথ্যসূত্র
---------

1. ↑  "ČELLA – Encyclopaedia Iranica"। *www.iranicaonline.org*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Richter, Joanne (২০০৫)। *Iran, the culture*। New York: Crabtree Pub. Co.। পৃষ্ঠা 18। আইএসবিএন 0-7787-9317-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইয়োহানেস শ্মি‌ট‌**ইয়োহানেস শ্মি‌ট‌** (জার্মান: Johannes Schmidt) (২৯শে জুলাই, ১৮৪৩—৪ঠা জুলাই, ১৯০১) একজন জার্মান ভাষাবিজ্ঞানী। তিনি ভাষার বিকাশের তরঙ্গ তত্ত্ব (জার্মান ভাষায় *Wellentheorie*) আবিষ্কার করেন।

শ্মিট ব্রান্ডেনবুর্গ প্রদেশের প্রেন্‌ৎসলাউ শহরে জন্ম নেন। তিনি প্রখ্যাত ইন্দো-ইউরোপীয় শাস্ত্রজ্ঞ আউগুস্ট শ্লাইখারের কাছে সাংস্কৃতিক ভাষাতত্ত্ব অধ্যয়ন করেন। তিনি ইন্দো-ইউরোপীয় ভাষাসমূহের উপর, বিশেষ করে স্লাভীয় ভাষাসমূহের উপর বিশেষায়িত গবেষণা করেন। ১৮৬৫ সালে তিনি ডক্টরেট ডিগ্রী লাভ করেন এবং ১৮৬৬ সাল থেকে বার্লিনের একটি গ্যুমনাজিউম (gymnasium)-এ শিক্ষক হিসেবে পড়াতে থাকেন।

১৮৬৮ সালে বন বিশ্ববিদ্যালয় তাকে জার্মান ও স্লাভীয় ভাষাসমূহের অধ্যাপক হিসেবে কাজ করার অণুরোধ করে। বন থেকে ১৮৭২ সালে তিনি প্রকাশ করেন *ডি ফের্ভান্টশাফট্‌স্‌ভের্হেল্টনিসে ডের ইন্ডোগের্মানিশেন ষ্প্রাখেন* (*Die Verwandtschaftsverhältnisse der indogermanischen Sprachen*, "ইন্দো-জার্মানীয় ভাষাগুলির সম্পর্ক")। এই বইতেই তিনি তার বিখ্যাত তরঙ্গতত্ত্ব প্রথম উপস্থাপন করেন। এই তত্ত্ব অনুসারে কোন ভাষার নতুন বৈশিষ্ট্যগুলি একটি কেন্দ্রীয় বিন্দু থেকে দুর্বল থেকে দুর্বলতর সমকেন্দ্রিক বৃত্তের আকারে ছড়িয়ে পড়ে, ঠিক যেমন পানিতে পাথর ফেললে যে ঢেউয়ের সৃষ্টি হয়। এভাবে বিসদৃশ ভাষাসমূহের মধ্যে সম্পর্ক স্থাপন করা সম্ভব। তিনি এই তত্ত্বটি ১৮৭০-এর নব্যব্যাকরণবিদদের ধ্বনিবিধিগুলির বিরুদ্ধে উপস্থাপন করেছিলেন।

১৮৭৩ থেকে ১৮৭৬ সাল পর্যন্ত শ্মিট অস্ট্রিয়ার গ্রাৎস বিশ্ববিদ্যালয়ে সাংস্কৃতিক ভাষাতত্ত্বের অধ্যাপক ছিলেন। ১৮৭৬ সালে তিনি বার্লিনে ফিরে আসেন এবং সেখানে হুম্বোল্ট বিশ্ববিদ্যালয়ে অধ্যাপনা করেন। তিনি বার্লিনেই ৫৭ বছর বয়সে মারা যান।

ইয়োহানের শ্মিটের রচিত উল্লেখযোগ্য গ্রন্থাবলি
---------------------------------------------

* *Zur Geschichte des indogermanischen Vocalismus (Part I).* Weimar, H. Böhlau (1871)
* *Die Verwandtschaftsverhältnisse der indogermanischen Sprachen.* Weimar, H. Böhlau (1872)
* *Zur Geschichte des indogermanischen Vocalismus (Part II).* Weimar, H. Böhlau (1875)
* *Die Pluralbildungen der indogermanischen Neutra.* Weimar, H. Böhlau (1889)
* *Kritik der Sonantentheorie. Eine sprachwissenschaftliche Untersuchung.* Weimar, H. Böhlau (1895)

|  |  |
| --- | --- |
|  | *এই ভাষাবিজ্ঞানী বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে* উইকিপিডিয়াকে সাহায্য করতে পারেন। |
কিউটিকল
**উদ্ভিদ কিউটিকল** হচ্ছে পলিস্যাকারাইড, কিউটিনের কতিপয় ম্যাক্রোমলিকিউল ও পানিতে দ্রবীভূত লিপিড (ওয়াক্স) দ্বারা তৈরি জটিল কাঠামো।

গঠন
---

মেসোফাইট পাতার উপরের আবরণে কিউটিকল উপরিতল
উদ্ভিদ কিউটিকলের গঠনের সাথে পলিস্যাকারাইড কোষপ্রাচীর গঠনের সাদৃশ্য রয়েছে। যদিও পলিস্যাকারাইড কোষ প্রাচীর গঠন ও কিউটল গঠন এক না কিন্তু শারীরবৃত্তীয়ভাবে এদের গঠনের মধ্যে মিল পাওয়া যায়। অর্থাৎ, কোষ প্রাচীরের লিপিডের বিশেষ রকম পরিবর্তন কিউটিকলে দেখা যায়। উদ্ভিদ কিউটিকল প্রধানত নির্মিত কিউটিন ও ওয়াক্সের সংমিশ্রণ দ্বারা। এটি মূলত মোমের (ওয়াক্স) মোটা একটি স্তর যা এপিডার্মিসের বাইরের অংশ ঢেকে রাখে। কিউটিকলের মধ্যে যে কিউটিন রয়েছে তা প্রস্তুত হয় C16 ও C18 ফ্যাটি হাইড্রোক্সাইড যা নিজেদের সাথে ও গ্লাইসেরোলের সাথে মিশে থাকে। অন্যদিকে, কিউটিকুলার ওয়াক্স দ্রবণে দ্রবীভূত লিপিড থেকে তৈরি হয় যারা সকলেই দীর্ঘ ফ্যাটি এসিড শিকল হতে উদ্ভূত যেমন এলকেন, কিটোন, এলডিহাইড, এস্টার ইত্যাদি।

ওয়াক্স (পানিতে দ্রবীভূত লিপিড) কিউটিকলের ভেতরে এপিকিউটিকুলার ওয়াক্স হিসেবে জমা থাকে। এই এপিকিউটিকুলার ওয়াক্স উদ্ভিদপৃষ্ঠকে স্বতন্ত্র ম্যাক্রোস্কোপিক পৃষ্ঠের যোগান দেয়। এর ফলেই উদ্ভিদের কিছু পাতা ও ফলমূল মসৃণ হয়। উদ্ভিদের বাইরের ত্বকও মসৃণ হয় এর কারনেই। পাশাপাশি এপিকিউটিকুলার ওয়াক্স অনেক বেশি এপোলার৷ যার দরুন এটি প্রচন্ড রুক্ষতা প্রদর্শন করতে পারে ও প্রস্বেদনিক ক্ষতি থেকে উদ্ভিদকে রক্ষা করে।

কর্মকাণ্ড
---------

উদ্ভিদের কিউটিকল উদ্ভিদের একদম বাইরের স্তর যা সরাসরি বাইরের পরিবেশের সাথে মিথস্ক্রিয়া করে। এটি উদ্ভিদের পাতা, ফুল, ফল ইত্যাদি বাহ্যিক অংশকে তীব্র তাপমাত্রা, আল্ট্রাভায়োলেট রশ্মি, রাসায়নিক আক্রমণ, যান্ত্রিক আঘাত ও কীট-পতঙ্গের আক্রমণ থেকে রক্ষা করে। কিউটিকলের অপর একটি গুরুত্বপূর্ণ কাজ হচ্ছে উদ্ভিদকে অর্গান ফিউশনের হাত থেকে বাঁচানো যার দরুন জননের সময় উদ্ভিদে অস্বাভাবিক অঙ্গ সৃষ্টি হয় না।

কিউটিকলের নিজেদের ভেতরেও স্বাতন্ত্র‍্যতা থাকে। যেমনঃ ফলের কিউটিকল পাতার কিউটিকল থেকে অধিক মোটা ও কম স্টোমাটাবিশিষ্ট। এরকম গাঠনিক বৈশিষ্ট্যের ফলে কিউটিকলগুলোর নিজেদের মধ্যে কাজ করতে কোনো প্রকার অসুবিধা হয় না।

তথ্যসূত্র
---------

1. ↑  TAYLOR, T (২০০৯)। *Biology and Evolution of Fossil Plants* (ইংরেজি ভাষায়)। Elsevier। পৃষ্ঠা 1–42। ডিওআই:10.1016/B978-0-12-373972-8.00001-2।
2. ↑  Ziv, Carmit; Zhao, Zhenzhen; Gao, Yu G.; Xia, Ye (২০১৮)। "Multifunctional Roles of Plant Cuticle During Plant-Pathogen Interactions"। *Frontiers in Plant Science*। **9**। আইএসএসএন 1664-462X। ডিওআই:10.3389/fpls.2018.01088/full।
**ইয়াসমিন ইভান্স** (জন্ম: ২৭ অক্টোবর ১৯৯০) হলেন ইংল্যান্ডের ম্যানচেস্টারের একজন ইংরেজ বেতার ব্যক্তিত্ব ও টেলিভিশন উপস্থাপিকা। ২০১২ সাল থেকে বিবিসি রেডিও ওয়ানএক্সট্রাতে অনুষ্ঠান উপস্থাপনার জন্য তিনি সমধিক পরিচিতি পেয়েছেন।

শৈশব ও শিক্ষাজীবন
-----------------

ইয়াসমিন ইভান্সের জন্ম গ্রেটার ম্যানচেস্টারের স্টকপোর্ট অঞ্চলে। তিনি মাত্র ১৫ বছর বয়সে ম্যানচেস্টারের অন্যতম শীর্ষস্থানীয় কমিউনিটি স্টেশনগুলোতে উপস্থাপনার মধ্য দিয়ে রেডিওতে নিজের কর্মজীবন শুরু করেছিলেন। তিনি স্যালফোর্ড বিশ্ববিদ্যালয়ের রেডিও (স্নাতক সম্মান) অনুষদে পড়াশোনা করেছিলেন, সেখানে বিবিসি তাদের পাইলটিং প্রকল্পে অংশ নিতে অনুরোধ করে তাঁর কাছে এসেছিল।

কর্মজীবন
--------

২০১২ সালের সেপ্টেম্বরে ইভান্সকে বিবিসি রেডিওতে টুইন বি. সঞ্চালিত *ওয়ানএক্সট্রা উইকেন্ড ব্রেকফাস্ট* অনুষ্ঠানে অংশ নেওয়ার জন্য প্রস্তাব দেওয়া হয়েছিল। মাত্র নয় মাস পর তিনি অনুষ্ঠানটির সহ-সঞ্চালিকা হয়েছিলেন। ২০১৬ সালে ইভান্স এবং ডটি তাঁদের সময়সূচি আদলবদল করে নিয়েছিলেন অর্থাৎ প্রভাতী অনুষ্ঠানের দায়িত্বে এসেছিলেন ডটি এবং বিকেলের দায়িত্বটি গ্রহণ করেছিলেন ইভান্স।

২০১৭ সালের গ্রীষ্মে ঘোষণা করা হয়েছিল যে ইভান্স এবং জনি নেলসন **সিবিবিসি**-র *স্যাটারডে ম্যাশ-আপ!* উপস্থাপন করবেন। *স্যাটারডে ম্যাশ-আপ!* হল তারকা অতিথি, ক্রীড়া, স্কেচ এবং সিবিবিসি অনুষ্ঠানসমূহের সংমিশ্রণ যা স্যালফোর্ডের *মিডিয়াসিটিইউকে-তে* রেকর্ড করা হয়েছিল। বিবিসি এশিয়ান নেটওয়ার্কের হার্পজ কৌর এবং ইউটিউবার জো টাস্কারকে প্রতিস্থাপনের আগে ২০১৭-২০১৮ সালে ইভান্স ও নেলসন মিলে দুটি ধারাবাহিক অনুষ্ঠান সঞ্চালনা করেছিলেন।

২০২০ সালে, ইভান্স চ্যানেল ৪ এর *এসএএস: হু ডেয়ার্স উইন্স-এ* উপস্থিত হয়েছিলেন।  অনুষ্ঠানটি ২০২০ সালের এপ্রিলে করোনভাইরাস লকডাউনের মাঝখানে প্রচারিত হয়েছিল।

তথ্যসূত্র
---------

1. ↑  "BBC Music - Get Playing - Yasmin Evans"। *BBC*। সংগ্রহের তারিখ ১৫ জুলাই ২০২০।
2. ↑  "BBC Radio 1 - BBC Radio 1's Academy - A Day in the Life of Yasmin Evans"। *BBC*। সংগ্রহের তারিখ ১৫ জুলাই ২০২০।
3. ↑  Gill, Emma (১০ আগস্ট ২০১৭)। "CBBC announces presenting line-up for Going Live! style Saturday morning TV"। *men*। সংগ্রহের তারিখ ১৫ জুলাই ২০২০।
4. ↑  "Full digital campaign unveiled for 2020 BRITs"। *www.musicweek.com*। সংগ্রহের তারিখ ১৫ জুলাই ২০২০।
5. ↑  "CBBC reveals new presenter line-up for Saturday Mash-Up!"। *Prolific North*। ২০ জানুয়ারি ২০২০। সংগ্রহের তারিখ ১৫ জুলাই ২০২০।
6. ↑  "Interview with Yasmin Evans – Recruit #12 | Channel 4"। *www.channel4.com*। সংগ্রহের তারিখ ১৫ জুলাই ২০২০।

বহিঃসংযোগ
---------

* *ইয়াসমিন ইভান্স* (বিবিসি রেডিও 1এক্সট্রা)
* ইন্সটাগ্রামে ইয়াসমিন ইভান্স
* টুইটারে ইয়াসমিন ইভান্স
**উত্তরবঙ্গের চা শিল্প** পূর্ব ভারতের রাজ্য পশ্চিমবঙ্গের উত্তর বঙ্গীয় অঞ্চলে অবস্থিত চা উৎপাদন এলাকা ও চা উৎপাদনকে কেন্দ্র করে গড়ে ওঠা একটি শিল্প। পশ্চিমবঙ্গের দার্জিলিং, জলপাইগুড়ি, কোচবিহার, এবং উত্তর দিনাজপুরের জেলায় চা বাগান ও চা উৎপাদন সুবিধা রয়েছে।

উত্তরবঙ্গের দার্জিলিং পাহাড়, তরাই এবং ডুয়ার্স অঞ্চলে প্রায় ৪৫০ টি চা বাগান রয়েছে যা শিলিগুড়ির চা নিলাম কেন্দ্রের বিক্রেতা হিসাবে নিবন্ধিত। সবচেয়ে কম বয়সী চা বাগান হল চেনচুলা চা এস্টেট, রাইমাটংগ চা এস্টেট এবং কালচিনি চা এস্টেট। এই চা বাগানগুলি ৭২ বছর বয়সী। উত্তরবঙ্গের বৃহত্তম চা বাগানটি হল সামসিং চা এস্টেট যা ১২৫৬.৬০ হেক্টর আয়তন বিশিষ্ট। ডুয়ার্স অঞ্চলের অধিকাংশ চা বাগান ভারতীয় চা অ্যাসোসিয়েশন (ডিবিআইটিএ) এর ডুয়ার্স শাখার সদস্য এবং তরাই অঞ্চলের চা বাগানগুলি ভারতীয় চা অ্যাসোসিয়েশনের তরাই শাখার সদস্য।

ইতিহাস
------

ঔপনিবেশিক ব্রিটিশ রাজের যুগে ডুয়ার্স অঞ্চলে উত্তরবঙ্গের চা চাষ আজ থেকে প্রায় ১২০ থেকে ১৫০ বছর আগে শুরু হয়েছিল।

১৮৪২ সালে দার্জিলিং জেলা এবং উত্তরবঙ্গের সন্নিহিত এলাকায় চা গাছের চারা বপন করা হয়।

ছোট চা উৎপাদক
-------------

ছোট চা উৎপাদকেরা বা ছোট চা বাগান মূলত উত্তর দিনাজপুর, জলপাইগুড়ি, কোচবিহার এবং দার্জিলিং পাহাড়ের পাদদেশে অবস্থিত।

উত্তরবঙ্গের চা উৎপাদন
---------------------

| অঞ্চল | জানুয়ারি থেকে ডিসেম্বর (২০১৪) | জানুয়ারি থেকে ডিসেম্বর (২০১৫) | জানুয়ারি থেকে জুন (২০১৬) |
| --- | --- | --- | --- |
| **দার্জিলিং** | ৭.৯ / ৭.৮ মিলিয়ন কেজি | ০.৯ / ০.৮ মিলিয়ন কেজি | ৮.৮ / ৮.৬ মিলিয়ন কেজি |
| **ডুয়ার্স** | ১১৬.৬ / ১১১.৫ মিলিয়ন কেজি | ১৯.১ / ১৮.২ মিলিয়ন কেজি | ১৩৫.৭ / ১২৯.৭ মিলিয়ন কেজি |
| **তরাই** | ৬৩.৩/ ৬৮.৭ মিলিয়ন কেজি | ১৩.৮ / ১২.৩ মিলিয়ন কেজি | ৭৭.১ / ৮১.০ মিলিয়ন কেজি |
| **মোট** | ১৮৭.৮ / ১৮৮.০০ মিলিয়ন কেজি | ৩৩.৮ / ৩১.৩ মিলিয়ন কেজি | ২২১.৬ / ২১৯.৩ মিলিয়ন কেজি |

শিলিগুড়ি চা নিলাম কেন্দ্র
--------------------------

স্থানীয় চা উৎপাদনের বিপণন সুবিধার জন্য ১৯৭৬ সালে শিলিগুড়ি চা নিলাম কেন্দ্র প্রতিষ্ঠিত হয়। এই চা নিলাম কেন্দ্রটি উত্তরবঙ্গের চা উৎপাদকদের চা বিক্রয়ের জন্য নিলাম কেন্দ্র চা পরিবহনের সময় অত্যন্ত হ্রাস করেছে কারণ এই নিলাম কেন্দ্র গঠনের পূর্বে চা উৎপাদকরা তাদের চা গুয়াহাটি চা নিলাম কেন্দ্রের বাজারে বিক্রি করতেন যা শিলিগুড়ি থেকে প্রায় ৫০০ কিলোমিটার দূরে অবস্থিত।

তথ্যসূত্র
---------

1. ↑  "Tea Production"। Siliguri Tea Auction Centre। সংগ্রহের তারিখ ২০১৩-০৬-০৩।
2. ↑  *Social Science and Social Concern*। Google Books। ১৯৮৮। আইএসবিএন 9788170990628। সংগ্রহের তারিখ ২০১৩-০৬-০৩।
**ইরম শর্মিলা চানু** ১৯৭২ সনের ১৪ মার্চ মণিপুরে জন্মগ্রহণ করেন৷ তাকে মণিপুরের লৌহমানবী "Iron Lady of Manipur" বলা হয়।  তিনি ২০০০ সনের ২ নভেম্বরের পর থেকে মণিপুরে সৈন্য বাহিনীর বিশেষ ক্ষমতা আইন, ১৯৫৮ (Armed Forces (Special Powers) Act, 1958 (AFSPA)) বাতিল করার জন্য অনশন করছেন৷ তার মতে মণিপুর এবং উত্তর-পূর্ব ভারতে এটিই হিংসার মূল কারণ। বর্তমানে অনশনের দশ বছর অতিক্রম করা শর্মিলাকে পৃথিবীর সবচেয়ে দীর্ঘ সময় অনশন করা নারী হিসেবে ধরা হচ্ছে।

অনশনের বিষয়ে
-------------

২০০০ সনের ২ নভেম্বর মণিপুরের ইম্ফল উপত্যকার মালমে ভারতের অন্যতম প্যারামিলিটারী বাহিনী দশজন মণিপুরী ভারতীয় নাগরিককে হত্যা করে। এই ঘটনাটিকে পাচলৈ **"মালম গণহত্যা"** বলে উল্লেখ করা হয়। পাচদিনার স্থানীয় খবরের কাগজে ফটোসহ এই ঘটনার খবর ছাপা হয়। সেসব মৃতদের ভিতরে ৬২ বছর বয়সী বৃদ্ধা লেইচাংবাম ইবেতমি এবং ১৯৮৮ সনের রাষ্ট্রীয় শিশুর সাহসীকতার বটা বিজয়ী ১৮ বছরের ছিনাম চন্দ্রমণিও ছিলো।

এই ঘটনার প্রতিবাদে তখনকার চতুর্থ শ্রেণির কর্মচারীর ২৮ বছর বয়সী মেয়ে শর্মিলা, অনশন আরম্ভ করেন। তার ভাই ইরম সিংহজিৎ সিঙর মতে "২ নভেম্বর ২০০২ তাৰিখ ছিলো বৃহস্পতিবার। শর্মিলা সকালের পরে বৃহস্পতিবারে ব্রত রেখেছিলো। তাঁর সেই "ব্রত"কে অব্যাহত রাখবে বলে স্থির করেছিলো"। ৪ নভেম্বর তারিখে অনশন আরম্ভের তারিখ হিসাবে গণনায় ধৰা হয়: ৩ তারিখ শুক্রবারে পেষ্ট্ৰী এবং মিঠাই দিয়ে নৈশভোজন শেষ করে শর্মিলা অনশন আরম্ভ করেন এবং অনুমতি সংগ্রহের কথা স্থানবিশেষে উল্লেখ কৰা হয়। 

ভারত সরকারের উপরে শর্মিলার মুখ্য দাবী হচ্ছে AFSPA উঠাই নেয়া। এই আইনে সৈন্যবাহিনীকে সন্ত্রাসবাদী হবার সন্দেহে যেকোনো ভারতীয় নাগরিককে আটক করবার অধিকার প্রদান করা হয়েছে। বিরোধীপক্ষ এবং মানবাধিকার গোষ্ঠীসমূহের মতে এই আইনে নির্দোষ নাগরিককে অত্যাচাৰ, অপহরণ (forced disappearance) এবং গুপ্তহত্যা (extrajudicial execution) বৈধ করবার সুবিধা করে দিয়েছে।

অনশন আরম্ভ করবার তিনদিন পরে ভারতীয় দণ্ডবিধি আইন'র (en:Indian panel code) ৩০ ধারায় "আত্মহত্যার চেষ্টা"র অভিযোগে শর্মিলাকে গ্রেপ্তার করে পুলিসি হেফাজতে প্রেরণ করে।  তার স্বাস্থ্যের দ্রুত অবনতি ঘটার পরিপ্রেক্ষিতে জোর করে নাকের মাধ্যমে খাবার গ্রহণে en:nasogastric intubation বাধ্য করা হয়। তার পর প্রায়ই ইরম শর্মিলাকে নিয়মিতভাবে ভারতীয় দণ্ডবিধি আইন-এর ৩০৯ ধারার অধীনে প্রায় আটক করা হয়েছে এবং এখন পর্যন্ত আটক আছে। ৩০৯ ধারা মতে আত্মহত্যা পরায়ণ ব্যক্তিকে এক বছর পর্যন্ত জেল, বা জরিমানা উভয় দণ্ড প্রদান করা যাবে।

তথ্যসূত্র
---------

1. ↑  Rituparna Chatterjee (২০ এপ্রিল ২০১১)। "Spot the Difference: Hazare vs. Irom Sharmila"। Sinlung। সংগ্রহের তারিখ ৩০ এপ্রিল ২০১১।
2. ↑  "Manipur Fasting Woman Re-arrested"। BBC News। ৯ মার্চ ২০০৯। সংগ্রহের তারিখ ৮ মে ২০১১।
3. 1 2  Andrew Buncombe (৪ নভেম্বর ২০১০)। "A decade of starvation for Irom Sharmila"। *The Independent*। সংগ্রহের তারিখ ৮ মে ২০১১।
4. 1 2 3  Nilanjana S. Roy (৮ ফেব্রুয়ারি ২০১১)। "Torchbearers for Victims in a Violent Land"। *New York Times*। সংগ্রহের তারিখ ৮ মে ২০১১।
5. 1 2  Rahul Pathak (৬ আগস্ট ২০০৪)। "Why Malom is a big reason for Manipur anger against Army Act"। IndianExpress.com। সংগ্রহের তারিখ ৮ মে ২০১১।
6. ↑  Malom Massacre
7. 1 2  Shoma Chaudhury (৫ ডিসেম্বর ২০০৯)। "Irom And The Iron In India's Soul"। *Tehelka*। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০১১।
8. 1 2 3  "Manipur fasting woman re-arrested"। BBC News। ৯ মার্চ ২০০৯। সংগ্রহের তারিখ ৮ মে ২০১১।
9. ↑  Section 309 in The Indian Penal Code, 1860
**ফিজি প্যারোটফিঞ্চ**, দ্বিপদ নাম ইরাইথ্রুরা পিয়ালী হচ্ছে এস্ট্রিল্ডিড ফিঞ্চের একটি প্রজাতি যারা ফিজির এন্ডেমিক পাখি। আগে একে লাল মাথা প্যারোটফিঞ্চের উপপ্রজাতি ভাবা হতো। এটি ছোট আকৃতির পাখি। গায়ের পালক সবুজ, মাথা এবং লেজের পালক লাল। এদের চঞ্চু গাঢ় ধূসর। এদেরকে জঙ্গলে এবং মুক্তস্থানে দেখতে পাওয়া যায়।

শ্রেণীবিন্যাস
-------------

এদের গণ নাম ইরাইথ্রুরা এসেছে প্রাচীন গ্রীক শব্দ ইরাইথ্রস (লাল) এবং অওরা(লেজ) থেকে। প্রথমদিকের ইংরেজি লেখায় এদেরকে ফিজিয়ান ফায়ার-টেল নামে উল্লেখ করা হতো।

বর্ণনা
------

এরা ছোট আকারের ফিঞ্চ পাখি, লম্বায় ১০ সেমি (৩.৯ ইঞ্চি)। প্রাপ্ত বয়স্ক পাখির শরীর এবং ডানা উজ্জ্বল সবুজ, মাথা ও লেজ লাল। এরা দ্রুত উড়তে পারে। এরা উচ্চস্বরে ডাকে।

বাসস্থান
--------

এরা ফিজির এন্ডেমিক পাখি। ফিজির চারটি বৃহত্তম দ্বীপে এবং পশ্চিমের ক্ষুদ্র দ্বীপে এদের দেখতে পাওয়া যায়।

তথ্যসূত্র
---------

1. ↑  "*Erythrura pealii*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ইরাইথ্রুরা পিয়ালী** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Erythrura pealii***
**ইরাক-বেলারুশ সম্পর্ক**, ইরাক ও বেলারুশ এর মধ্যকার দ্বিপাক্ষিক সম্পর্ককে নির্দেশ করে। ইরাকের রাজধানী বাগদাদ-এ বেলারুশের কোন দূতাবাস নেই। তবে আরবিল শহরে দেশটির একটি কনস্যুলেট রয়েছে। বেলারুশের রাজধানী মিন্‌স্ক এ ইরাকের একটি দূতাবাস রয়েছে। বেলারুশে নিযুক্ত ইরাকের সর্বশেষ রাষ্ট্রদূত ছিলেন হায়দার হাদী। তিনি ২০১০ সালের জুলাই থেকে ২০১৫ সালে নভেম্বর পর্যন্ত দায়িত্ব পালন করেন। তার মেয়াদ শেষ হওয়ার পর, এখন পর্যন্ত ইরাকি সরকার সেই পদে আর কাউকে নিয়োগ দেয় নি। ফলে বেলারুশে অবস্থিত ইরাকি দূতাবাসে বর্তমানে কোন রাষ্ট্রদূত নেই। উভয় দেশই জোট নিরপেক্ষ আন্দোলন (ন্যাম) এর সদস্য।

সাদ্দামের ইরাক এবং বেলারুশ
--------------------------

বেলারুশের রাষ্ট্রপতি, অ্যালেকজান্ডার লুকাশেনকো, সাদ্দাম হোসেন এর একজন শক্ত সমর্থক ছিলেন। অভিযোগ পাওয়া যায় যে, সেসময় বেলারুশ এবং ইরাক এর মধ্যে সামরিক সমন্বয় ছিল। ইরাক যুদ্ধ এর পর, মিন্‌স্কে অবস্থিত ইরাকি দূতাবাস বন্ধ হয়ে যায়। তবে পরবর্তীতে ২০১০ সালে এই দূতাবাস আবার চালু হয়।

২০০৩ পরবর্তী সম্পর্ক
--------------------

ইরাক যুদ্ধের সময় দুই দেশের কূটনৈতিক সম্পর্ক বিচ্ছিন্ন হয়ে গিয়েছিল। পরবর্তীতে, ২০১০ সালে ইরাকের নতুন সরকার এর সাথে বেলারুশের কূটনৈতিক সম্পর্ক পুনঃস্থাপিত হয়। ২০১৩ সালের অক্টোবর মাসে ইরাকের বাণিজ্য মন্ত্রী বেলারুশ সফরে যান। সেখানে তিনি বেলারুশের পররাষ্ট্র প্রতিমন্ত্রী ভ্যালেন্টিন রাইবাকোভের সাথে বৈঠক করেন। তারা দুজন ইরাকে বেলারুশের বিভিন্ন কোম্পানির বিনিয়োগ বাড়ানোর উপর আলোচনা করেন। এর পাশাপাশি তারা এই দুই দেশের মধ্যকার সম্পর্ক উন্নয়নের ব্যাপারেও বিস্তারিত আলোচনা করেন। ২০১৪ সালের আগস্ট মাসের শেষ দিকে বেলারুশের পররাষ্ট্রমন্ত্রী ভ্লাদিমির মাকেই, ইরাকে একটি রাষ্ট্রীয় সফরে যান। তিনি ইরাকের ঊর্ধ্বতন কর্মকর্তা ও ব্যক্তিদের সাথে বৈঠক করেন। বৈঠকে তারা দুই দেশের মধ্যকার অর্থনৈতিক সম্পর্কের বিস্তৃতি নিয়ে আলোচনা করেন। এর পাশাপাশি দুই দেশের মধ্যকার বাণিজ্যিক সম্পর্ক আরও শক্তিশালী এবং বিনিয়োগ বৃদ্ধির ব্যাপারেও তাদের মধ্যে আলোচনা হয়। ইরাকের পক্ষ থেকে বেলারুশের এই পদক্ষেপকে, তাদের উগ্রবাদের বিপক্ষে লড়াইয়ের প্রতি সমর্থন হিসেবে বিবেচনা করা হয়।  ২০১৫ সালের এপ্রিল মাসে মিনস্কে, বেলারুশের রাষ্ট্রপতি লুকাশেনকো এবং ইরাকের পররাষ্ট্র মন্ত্রী এক বৈঠকে মিলিত হন। তারা বাণিজ্যের বিস্তৃতি, সামরিক সমন্বয় এবং অর্থনৈতিক সম্পর্কের উন্নয়নের বিষয়ে আলোচনা করেন। সেখানে, ইরাকের পররাষ্ট্র মন্ত্রী জানান, ইরাক বেলারুশের কাছ থেকে বিমান কিনতে আগ্রহী। বৈঠকের শেষে লুকাশেনকো বলেন, একটি স্থিতিশীল ইরাক গঠনে তিনি আগ্রহী।

তথ্যসূত্র
---------

1. ↑  Embassy of Iraq in Minsk, Belarus  ওয়েব্যাক মেশিনে আর্কাইভকৃত ১৮ মে ২০১৫ তারিখে. Embassypages.com. সংগৃহীত ১৫ মে ২০১৫.
2. 1 2  Belarus talks with Neighbours and the EU, Ties with Iraq  ওয়েব্যাক মেশিনে আর্কাইভকৃত ১৮ মে ২০১৫ তারিখে. Belarus Digest. Igar Gubarevich. প্রকাশিত ৩ সেপ্টেম্বর ২০১৪ ও সংগৃহীত ১৬ মে ২০১৫
3. ↑  Iraq, Belarus discuss mutual commercial relations ইরাকি নিউজ; ইব্রাহিম খলিল; প্রকাশিত ৩০ অক্টোবর ২০১৩ ও সংগৃহীত ১৬ মে ২০১৫.
4. ↑  Belarus offers to sell weapons to Iraq  ওয়েব্যাক মেশিনে আর্কাইভকৃত ২৪ জুন ২০১৬ তারিখে. প্রেস টিভি; প্রকাশিত ৯ এপ্রিল ২০১৫ ও সংগৃহীত ১৬ মে ২০১৫
5. ↑  Belarus eager to enhance trade, economic, military cooperation with Iraq  ওয়েব্যাক মেশিনে আর্কাইভকৃত ২৯ জুন ২০১৬ তারিখে প্রকাশিত ৯ এপ্রিল ২০১৫ ও সংগৃহীত ১৬ মে ২০১৫
অন্য ব্যবহারের জন্য উথলী ইউনিয়ন দেখুন।
**উথলী ইউনিয়ন** বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এটি একটি সীমান্তবর্তী ইউনিয়ন।

অবস্থান ও আয়তন
---------------

উথলী ইউনিয়ন চুয়াডাঙ্গা জেলার জীবননগর উপজেলায় উপজেলা সদর হতে পাচঁ কিলোমিটার উত্তরে অবস্থিত। এর পশ্চিমে ভারত, পূর্বে আন্দুলবাড়ীয়া ইউনিয়ন, উত্তরে বেগমপুর ইউনিয়ন, দক্ষিণে জীবননগর পৌরসভা অবস্থিত। এর আয়তন ৫৬ বর্গকিলোমিটার।

প্রশাসনিক এলাকা
---------------

উথলী ইউনিয়ন ১৫টি মৌজা নিয়ে গঠিত, যা ৯টি প্রশাসনিক ওয়ার্ডে বিভক্ত।

ইতিহাস
------

১৯৫৯ সালে উথলী ইউনিয়ন বোর্ড ও মনোহরপুর ইউনিয়ন বোর্ড বিলুপ্ত করে উথলী ইউনিয়ন গঠন করা হয় এবং আবুল হোসেন টিকে প্রথম চেয়ারম্যান হিসাবে মনোনীত হন। ১৯৬৪ সালে ইউনিয়ন পরিষদ ভবন মনোহরপুরে স্থাপিত হয়। ২০১৬ সালে উথলী ইউনিয়নকে বিভক্ত করে উথলী ও মনোহরপুর নামে দুটি ইউনিয়ন গঠনের সিদ্ধান্ত হয় কিন্তু শেষ পর্যন্ত তা সম্পন্ন হয়নি।

নামকরণ
------

উথলীর নামকরণ করা হয় ব্রিটিশ শাষনামলে। ধারণা করা হয় রাজনৈতিক সুবিধার্থে ১৮৮৬ ইংরেজি সালে রাঙ্গিয়ারপোতা গ্রামের আমোদ আলী মন্ডল রাঙ্গিয়ারপোতার পূর্ব এলাকাকে বিভক্ত করে উথলী নামকরণ করেন।

শিক্ষা
------

উথলী ইউনিয়নের শিক্ষার হার ৩৯.৮০%। ইউনিয়নে একটি মহাবিদ্যালয়, দুইটি মাধ্যমিক বিদ্যালয়, ৯ টি সরকারী প্রাথমিক বিদ্যালয়, ১টি মাদ্রাসা ও কয়েকটি কিন্ডার গার্ডেন রয়েছে। এখানকার উল্লেখযোগ্য শিক্ষা প্রতিষ্ঠানের মধ্য রয়েছেঃ

* উথলী মাধ্যমিক বিদ্যালয়
* উথলী মাধ্যমিক বালিকা বিদ্যালয়
* উথলী মহাবিদ্যালয়

অর্থনীতি
--------

এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।

উল্লেখযোগ্য ব্যক্তিত্ব
----------------------

* হারুনুর রশীদ (বীর প্রতীক) - বীর প্রতীক খেতাবপ্রাপ্ত মুক্তিযোদ্ধা।

তথ্যসূত্র
---------

1. ↑  "একনজরে উথলী ইউনিয়ন"। *ইউনিয়ন তথ্য বাতায়ন*। [*স্থায়ীভাবে অকার্যকর সংযোগ*]
2. ↑  "চুয়াডাঙ্গায় আওয়ামী লীগ নেতাদের সন্তুষ্ট করতে গিয়ে এক ইউনিয়ন"। *Daily Sangram*। [*স্থায়ীভাবে অকার্যকর সংযোগ*]

| * দে
* স
চুয়াডাঙ্গা জেলার  ইউনিয়ন পরিষদসমূহ |
| --- |
| সদর: **চুয়াডাঙ্গা সদর উপজেলা** |
| চুয়াডাঙ্গা সদর উপজেলা | 
* আলুকদিয়া ইউনিয়ন
* মোমিনপুর ইউনিয়ন
* কুতুবপুর ইউনিয়ন
* শংকরচন্দ্র ইউনিয়ন
* বেগমপুর ইউনিয়ন
* তিতুদহ ইউনিয়ন
* পদ্মবিলা ইউনিয়ন
* গড়াইটুপি ইউনিয়ন

 |
| আলমডাঙ্গা উপজেলা | 
* ভাংবাড়ীয়া ইউনিয়ন
* হারদী ইউনিয়ন
* কুমারী ইউনিয়ন
* বাড়াদী ইউনিয়ন
* গাংনী ইউনিয়ন
* খাদিমপুর ইউনিয়ন
* জেহালা ইউনিয়ন
* বেলগাছি ইউনিয়ন
* ডাউকী ইউনিয়ন
* জামজামী ইউনিয়ন
* নাগদাহ ইউনিয়ন
* খাসকররা ইউনিয়ন
* কালিদাসপুর ইউনিয়ন
* চিৎলা ইউনিয়ন
* আইলহাঁস ইউনিয়ন

 |
| দামুড়হুদা উপজেলা | 
* জুড়ানপুর ইউনিয়ন
* নতিপোতা ইউনিয়ন
* কার্পাসডাঙ্গা ইউনিয়ন
* কুড়ুলগাছী ইউনিয়ন
* পারকৃষ্ণপুর মদনা ইউনিয়ন
* হাউলী ইউনিয়ন
* দামুড়হুদা ইউনিয়ন
* নাটুদহ ইউনিয়ন

 |
| জীবননগর উপজেলা | 
* উথলী ইউনিয়ন
* আন্দুলবাড়ীয়া ইউনিয়ন
* বাঁকা ইউনিয়ন
* সীমান্ত ইউনিয়ন
* হাসাদাহ ইউনিয়ন
* রায়পুর ইউনিয়ন
* মনোহরপুর ইউনিয়ন
* কেডিকে ইউনিয়ন

 |
**উথলী মহাবিদ্যালয়** বাংলাদেশের চুয়াডাঙ্গা জেলার একটি শিক্ষা প্রতিষ্ঠান। জীবননগর উপজেলার অভ্যন্তরে সুন্দর ও মনোরম পরিবেশে উথলী বাস স্ট্যান্ড এর নিকটে কলেজটি অবস্থিত। এই কলেজ বাংলাদেশের যশোর বোর্ড এর অধিভুক্ত। ২০০১ সালে কলেজটি প্রতিষ্ঠা করা হয়।

প্রতিষ্ঠার ইতিহাস
-----------------

কলেজের পুরনো ক্লাসঘর
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার জীবননগর উপজেলার ছায়া ঢাকা, পাখি ডাকা, শান্তপরিবেশে উথলী মহাবিদ্যালয় অবস্থিত। ২০০১ সালে উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় এই কলেজ প্রতিষ্ঠিত হয়।

কলেজের নূতন ভবন
পাঠগ্রহণের পাশাপাশি শিক্ষার্থীরা রোভার স্কাউট এর মত সমাজ সেবা মূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অণুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর কিছু শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ সুন্দর চত্বর শিক্ষার্থীদের কলাতানে মুখরিত হয়ে ওঠে।

ক্যাম্পাস
---------

কলেজের শহীদস্তম্ভগাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহল ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে দুইটি ভবন।

মোট ছাত্র-ছাত্রীর সংখ্যা
------------------------

উথলী মহাবিদ্যালয় এর মোট ছাত্র-ছাত্রীর সংখ্যা ৬২০ জন।

তথ্যসূত্র
---------

1. ↑  "উথলী মহাবিদ্যালয়"।   `|প্রকাশক=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]
**সুলতান ইয়াহিয়া পেত্রা ইবনে আলমরহুম সুলতান ইবরাহিম পেত্রা** (১০ ডিসেম্বর ১৯১৭ – ২৯ মার্চ‌ ১৯৭৯) ছিলেন মালয়েশিয়ার ষষ্ঠ সম্রাট। ১৯৭৫ সালের ২১ সেপ্টেম্বর থেকে মৃত্যুর পূর্ব পর্যন্ত তিনি সম্রাট ছিলেন। তিনি কেলানতানের দ্বাদশ সুলতান।

প্রারম্ভিক জীবন
---------------

ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।

ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে *তুঙ্কু তেমেংগং* নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে *তুঙ্কু বেন্দাহারা* নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।

কেলানতানের উত্তরাধিকার
----------------------

তুঙ্কু ইন্দ্রা পেত্রা ছিলেন সুলতান ইবরাহিমের বড় ছেলে। সুলতান ইবরাহিম তার নিঃসন্তান ভাই সুলতান ইসমাইলের উত্তরসূরি হওয়ার পর তুঙ্কু ইন্দ্রা পেত্রা ১৯৪৪ সালের ২৫ অক্টোবর *রাজা মুদা* তথা উত্তরাধিকারী মনোনীত হন। তবে ইবরাহিমের সাথে দ্বন্দ্বের ফলে ১৯৪৮ সালের ১ ফেব্রুয়ারি তাকে অপসারণ করে ইয়াহিয়াকে উত্তরাধিকারী মনোনীত করা হয়।

সুলতান ইবরাহিমের মৃত্যুর পর ইয়াহিয়া পেত্রা ১৯৬০ সালের ৯ জুলাই কেলানতানের সুলতান হন। ১৯৬১ সালের ১৭ জুলাই কোতা ভারুর ইসতানা বালাই বেসারে তার অভিষেক হয়।

উপসম্রাট
--------

সুলতান ইয়াহিয়া পেত্রা ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত ডেপুটি ইয়াং দি-পেরতুয়ান আগং ছিলেন।

সম্রাট
------

ষষ্ঠ সম্রাট নির্বাচনের সময় সবচেয়ে জ্যেষ্ঠ শাসক পাহাঙের আবু বকর এবং জোহরের সুলতান ইসমাইল উভয়ে দায়িত্বগ্রহণ করতে অস্বীকৃতি জানান। স্বাস্থ্যগত কারণে সুলতান ইয়াহিয়াও রাজি ছিলেন না। তবে পরে তিনি সিদ্ধান্ত বদল করেন। ১৯৭৫ সালের ২১ সেপ্টেম্বর ইয়াহিয়া পেত্রা মালয়েশিয়ার সম্রাট হন।

মৃত্যু
------

সুলতান ইয়াহিয়া ১৯৭৯ সালের ২৯ মার্চ ইসতানা নেগারায় মৃত্যুবরণ করেন। তাকে কোতা ভারুর রাজকীয় কবরস্থানে দাফন করা হয়।

পরিবার
------

তিনি তুঙ্কু জয়নবকে বিয়ে করেছিলেন। তুঙ্কু জয়নবের উপাধি ছিল *রাজা পেরেমপুয়ান* ও রাজা পেরমাইসুরি আগং। সুলতান ইয়াহিয়া ও তুঙ্কু জয়জবের এক ছেলে ও ছয় মেয়ে রয়েছে।

তথ্যসূত্র
---------

1. ↑  Finestone, Jeffrey and Shaharil Talib (1994) *The Royal Families of South-East Asia* Shahindera Sdn Bhd
2. ↑  *Risalah Pertabalan Yang di-Pertuan Agong VI* Jabatan Penerangan Malaysia
3. ↑  Tunku Abdul Rahman (1978) *Viewpoints* p 74 Heinemann, Kuala Lumpur
4. ↑  (1 April 1979) *New Straits Times*
5. ↑  Finestone, Jeffrey and Shaharil Talib (1994) Op Cit

| রাজত্বকাল শিরোনাম |
| --- |
|
| পূর্বসূরীআবদুল হালিম মুয়াজ্জম শাহ(কেদাহর সুলতান) | **ইয়াং দি-পেরতুয়ান আগং (মালয়েশিয়ার সম্রাট)**১৯৭৫–১৯৭৯ | উত্তরসূরীসুলতান আহমেদ শাহ**(পাহাঙের সুলতান)** |
|
|
| পূর্বসূরীইবরাহিম পেত্রা | **কেলানতানের সুলতান**১৯৬০–১৯৭৯ | উত্তরসূরীইসমাইল পেত্রা |
|
"উন্মুক্ত প্রবেশাধিকার" শব্দটি আনুষ্ঠানিকভাবে তৈরি হওয়ার কমপক্ষে এক দশক আগে জার্নাল নিবন্ধগুলিতে বিনামূল্যে অনলাইন প্রবেশাধিকার সরবরাহের ধারণা এবং অনুশীলন শুরু হয়েছিল।

"উন্মুক্ত প্রবেশাধিকার" শব্দটি নিজেই প্রথম ২০০০ এর দশকে তিনটি প্রকাশ্যে বিবৃতিতে প্রণীত হয়েছিল: ফেব্রুয়ারি ২০০২ সালে বুদাপেস্ট ওপেন অ্যাক্সেস ইনিশিয়েটিভ,২০০৩ এর জুনে ওপেন অ্যাক্সেস পাবলিশিংয়ের উপর বেথেসদা বিবৃতি এবং বিজ্ঞানগুলিতে জ্ঞানের মুক্ত অ্যাক্সেস সম্পর্কিত বার্লিন ঘোষণা অক্টোবর ২০০৩ এবং হিউম্যানিটিস, এবং উন্মুক্ত প্রবেশাধিকারের প্রাথমিক ধারণাটি মূলত পণ্ডিতী জার্নাল নিবন্ধগুলির জন্য উদ্বেগিত পণ্ডিত গবেষণায় একটি সীমাহীন অনলাইন প্রবেশাধিকারকে বোঝায়।

প্রথম বছরের অনলাইন উন্মুক্ত প্রবেশাধিকার
----------------------------------------

উন্মুক্ত প্রবেশাধিকার জার্নালগুলিতে আগ্রহ এবং ক্রিয়াকলাপের বিস্ফোরণটি ১৯৯০ এর দশক থেকে ঘটেছে, মূলত ইন্টারনেট প্রবেশাধিকার ব্যাপক প্রাপ্যতার কারণে। এটা এখন একটি পাণ্ডিত্যপূর্ণ প্রবন্ধটি প্রকাশ *এবং* এটি অবিলম্বে জগতে কম্পিউটার ও ইন্টারনেট সংযোগের আছে কোন জায়গায় অ্যাক্সেসযোগ্য করতে সম্ভব। নিবন্ধটি তৈরির জন্য নির্ধারিত ব্যয়টি অনলাইন বিতরণের ন্যূনতম প্রান্তিক ব্যয় থেকে পৃথক।

এই নতুন সম্ভাবনাগুলি এমন এক সময়ে আবির্ভূত হয়েছিল যখন মুদ্রণ-ভিত্তিক পণ্ডিত জার্নাল সিস্টেমটি সংকটে পড়েছিল। উৎপাদিত জার্নাল এবং নিবন্ধগুলির সংখ্যা অবিচ্ছিন্ন হারে বাড়ছিল; তবে কয়েক দশক ধরে জার্নাল প্রতি গড় মূল্য মুদ্রাস্ফীতির তুলনায় অনেক বেশি হারে বৃদ্ধি পেয়েছিল এবং একাডেমিক লাইব্রেরিতে বাজেটগুলি মোটামুটি স্থিতিশীল থেকে গেছে। ফলাফল অ্যাক্সেস হ্রাস পেয়েছিল - হাস্যকরভাবে, প্রযুক্তি যখন প্রথমবারের মতো প্রায় সীমাহীন প্রবেশাধিকারকে একটি বাস্তব সম্ভাবনা তৈরি করে। প্রাথমিকভাবে অনুষদ এবং প্রশাসকদের সিরিয়াল সংকট থেকে সতর্ক করে গ্রন্থাগার ও গ্রন্থাগারিকরা মুক্ত প্রবেশাধিকার আন্দোলনে একটি গুরুত্বপূর্ণ ভূমিকা পালন করেছে।

বৃদ্ধির পরিসংখ্যান
------------------

উন্মুক্ত প্রবেশাধিকার বিকাশ  

ওপেন অ্যাক্সেস রিপোজিটরিগুলির রেজিস্ট্রি, 1 আগস্ট ২০১১ সালে ভান্ডারগুলি এবং সামগ্রীর বর্ধনের মানচিত্র

তথ্যসূত্র
---------

1. ↑  "Google Groups"। *groups.google.com*। সংগ্রহের তারিখ ২০১৮-০৩-০৪।
2. ↑  Suber 2012, পৃ. 7–8
**ইরান-চীন ২৫ বছর মেয়াদী সহযোগিতা কর্মসূচি** বা **ইসলামী প্রজাতন্ত্রী ইরান ও গণপ্রজাতন্ত্রী চীনের মধ্যকার পূর্ণাঙ্গ কৌশলগত অংশীদারত্ব** চীন ও ইরান সরকারের মধ্যে সম্পাদিত একটি চুক্তি। ২০২১ সালের ২৭শে মার্চ তারিখে ইরানের পররাষ্ট্রমন্ত্রী জাভাদ জারিফ এবং চীনের পররাষ্ট্রমন্ত্রী ওয়াং ই ইরানের রাজধানী তেহরানে ইরানের পররাষ্ট্র মন্ত্রণালয়ের একটি অনুষ্ঠানে চুক্তিটি আনুষ্ঠানিকভাবে স্বাক্ষর করে বলবৎ করেন। চীন-ইরান সম্পর্ক ক্ষেত্রে এটি একটি মাইলফলক চুক্তি। চুক্তিটি অনুসারে চীন ২৫ বছর ধরে ইরানের অর্থনীতির বিভিন্ন খাতে (প্রাকৃতিক গ্যাস ও খনিজ তেল উত্তোলন, ব্যাংকিং, টেলিযোগাযোগ, বন্দর, রেলব্যবস্থা, স্বাস্থ্যসেবা ও তথ্য প্রযুক্তি) ৪০ হাজার কোটি মার্কিন ডলার সমমূল্যের অর্থ বিনিয়োগ করবে এবং এর বিনিময়ে ইরান চীনের বর্ধনশীল অর্থনীতির জন্য নিয়মিতভাবে, স্থিতিশীলভাবে ও হ্রাসকৃত মূল্যে খনিজ তেল সরবরাহ করবে। এছাড়া চুক্তিটিতে দুই দেশের মধ্যে সামরিক সহযোগিতামূলক সম্পর্ক গভীরকরণের (যেমন যৌথ সামরিক প্রশিক্ষণ ও মহড়ার আয়োজন, যৌথ সামরিক গবেষণা ও অস্ত্র নির্মাণ এবং গুপ্তচর তথ্য ভাগাভাগি করা) আহ্বান করা হয়েছে। এই চুক্তির ফলে মধ্যপ্রাচ্যে চীনের প্রভাব আরও গভীর হতে পারে এবং ইরানকে বিশ্ব থেকে বিচ্ছিন্ন রাখার লক্ষ্যে মার্কিন প্রচেষ্টা খর্ব হতে পারে।

২০১৬ সালে চীনের প্রধানমন্ত্রী শি চিনফিং ইরান সফরের সময় প্রথম এই চুক্তিটি প্রস্তাব করেছিলেন। কিন্তু সেসময় ইরানের সাথে মার্কিন যুক্তরাষ্ট্র ও অন্যান্য ইউরোপীয় রাষ্ট্রগুলির মধ্যে একটি চুক্তি সম্পাদিত হয় যাতে ইরান তার পারমাণবিক গবেষণা অতিসীমিত রাখার পরিবর্তে ঐসব দেশ ইরানের উপর থেকে বাণিজ্যিক নিষেধাজ্ঞা হ্রাস করার প্রতিশ্রুতি দেয়। চুক্তির পরে ইউরোপীয় কোম্পানিগুলি ইরানের প্রাকৃতিক গ্যাস ও খনিজ তেল ক্ষেত্রগুলি উন্নয়ন করার জন্য বিনিয়োগের প্রস্তাব করা শুরু করে। কিন্তু ২০১৬ সালে মার্কিন রাষ্ট্রপতি ডোনাল্ড ট্রাম্প মার্কিন যুক্তরাষ্ট্রকে একতরফাভাবে এই চুক্তি থেকে প্রত্যাহার করে নিলে এবং ইরানের উপরে নতুন করে অর্থনৈতিক নিষেধাজ্ঞা জারি করলে ইরান পূবে তাকানোর নীতি গ্রহণ করে। ২০২০ সালের ২৩শে জুন তারিখে ইরানের রাষ্ট্রপতি মন্ত্রণালয়ের একটি বৈঠকে চুক্তির অন্তম খসড়াতে স্বাক্ষর করেন এবং ইরানের পররাষ্ট্র মন্ত্রণালয়কে চুক্তি-সংক্রান্ত আলাপ-আলোচনা সমাপ্ত করার আদেশ প্রদান করেন।

তথ্যসূত্র
---------

1. ↑  "Full text of Joint Statement on Comprehensive Strategic Partnership between I.R. Iran, P.R. China"। *www.president.ir*। ২০২০-০৯-১৩ তারিখে মূল থেকে আর্কাইভ করা। সংগ্রহের তারিখ ২০২০-১০-১১।
2. ↑  "Iran-China 25-year comprehensive plan for co-op proves failure of efforts to isolate Iran: SPOX"। *Shana* (ইংরেজি ভাষায়)। ২০২০-০৬-২৪। ২০২০-০৭-০৭ তারিখে মূল থেকে আর্কাইভ করা। সংগ্রহের তারিখ ২০২০-০৬-২৯।
3. ↑  "Iran-China 25-year comprehensive plan for co-op proves failure of efforts to isolate Iran: government"। *Tehran Times* (ইংরেজি ভাষায়)। ২০২০-০৬-২৩। ২০২০-০৬-২৭ তারিখে মূল থেকে আর্কাইভ করা। সংগ্রহের তারিখ ২০২০-০৬-২৯।
4. 1 2  Farnaz Fassihi; Steven Lee Myers (২৭ মার্চ ২০২১)। "China, With $400 Billion Iran Deal, Could Deepen Influence in Mideast"। *The New York Times*। সংগ্রহের তারিখ ২৯ মার্চ ২০২১।
**উদয়পুর** (ইংরেজি: Udaipur) ভারতের রাজস্থান রাজ্যের উদয়পুর জেলার একটি শহর।

ইতিহাস
------

### উদয়পুর রাজ্য

শহরের প্রতিষ্ঠা হয় ১৫৫৯ সালে। তৎকালীন মেবার মহারানা **দ্বিতীয় উদয় সিং** মুঘল সম্রাট আকবর-এর মেবার রাজ্য আক্রমণের পরিকল্পনা জানতে পেরে নিরাপত্তার স্বার্থে রাজধানী চিতোরগড় থেকে ১২০ কিমি পশ্চিমে আরাবল্লী পর্বতশ্রেণী-র বক্ষে এই স্থানে সরিয়ে আনেন। সূচনা হয় উদয়পুর রাজ্যের। পরবর্তীতে প্রথম প্রতাপ সিংহ মুঘলদের সাথে হলদিঘাটির যুদ্ধে লিপ্ত হন। 

ভারতের সবচেয়ে ধনী রাজপরিবারগুলির মধ্যে সবচেয়ে ধনী পরিবার এই মেওয়াররা। রাজপরিবারের ৭৬ তম সদস্য হলেন রানা শ্রীজি অরবিন্দ সিং মেওয়ার। নীল-রক্তের এই রাজপরিবারের সদস্যরা প্রায় ৫০ কোটি টাকার এইচআরএইত হোটেল গ্রুপের মালিক। রাজা একজন বড়সড় ব্যবসায়ীও। ফতে প্রকাশ প্যালেস, তাজ গ্রুপ অফ হোটেলস তাঁদের প্যালেসেরই অংশ। লেক পিচোলায় অবস্থিত জগ মন্দির আইল্যান্ড প্যালেসও মেওয়ারদের।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৪°৩৫′ উত্তর ৭৩°৪১′ পূর্ব﻿ / ﻿২৪.৫৮° উত্তর ৭৩.৬৮° পূর্ব﻿ / 24.58; 73.68। সমুদ্র সমতল হতে এর গড় উচ্চতা হল ৫৯৮ মিটার (১৯৬১ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে উদয়পুর শহরের জনসংখ্যা হল ৩৮৯,৩১৭ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে উদয়পুর এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "মেওয়ার রাজপরিবার"।
2. ↑  "Udaipur"। *Falling Rain Genomics, Inc*। সংগ্রহের তারিখ জানুয়ারি ২৫, ২০০৭।
3. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**উমর চুক্তি** (ইংরেজি: Pact of Umar; আরবি: شروط عمر) হলো সিরিয়া, মেসোপটেমিয়া বা জেরুসালেমের মুসলমান এবং খ্রিস্টানদের মধ্যে একটি চুক্তি। যা পরবর্তীতে ইসলামী আইনশাস্ত্রে একটি যাজকীয় মর্যাদা অর্জন করেছিল।

ইতিহাস
------

৬৩৮ খ্রিস্টাব্দে ইয়ারমুক যুদ্ধে ইলিয়া তথা বাইতুল মুকাদ্দাস বিজয়ের পর নগরের চাবি গ্রহণ করতে দ্বিতীয় খলিফা ওমর সেখানে আসেন। শুক্রবার তিনি খুতবা পড়ে জুমার নামাজ আদায় করেন। ১৫ দিন অবস্থান করে স্থানীয় খ্রিস্টান অধিবাসীর সঙ্গে নিরাপত্তাবিষয়ক চুক্তি করেন। বাইতুল মুকাদ্দাসের খ্রিস্টানদের প্রধান ও বাইজেন্টাইন সরকারের প্রতিনিধি সোফরোনিয়াসের সঙ্গে চুক্তিটি সম্পন্ন হয়। বাইতুল মুকাদ্দাসে মুসলিম ও খ্রিস্টানদের মধ্যে সম্প্রীতিপূর্ণ জীবন গঠনে ঐতিহাসিক চুক্তিনামাটি ব্যাপক ভূমিকা রাখে।

চুক্তির বিষয়বস্তু
------------------

এটি ছিল ওমর এর পক্ষ থেকে ইলিয়া (বাইতুল মুকাদ্দাস) নগরবাসীকে প্রদত্ত নিরাপত্তা চুক্তি। তাঁদের প্রাণ, সম্পদ, গির্জা, ক্রুশ, সুস্থ-অসুস্থ ও সব অনুষ্ঠানের নিরাপত্তা প্রদান করেন তিনি। মুসলিমরা তাদের কোনো গির্জা দখল করবে না এবং ধ্বংস করবে না। তাঁদের জীবন, বসবাসের ভূমি, সম্পদ ও ক্রুশ কোনো কিছু বিনষ্ট করা হবে না। জোরপূর্বক ধর্মান্তরিত করা হবে না। তাঁদের কাউকে আঘাত করা হবে না। তাঁদের সঙ্গে কোনো ইহুদি জেরুজালেমে বসবাস করবে না।

মাদায়েন ও অন্য শহরবাসীর মতো ইলিয়াবাসীও জিজিয়া প্রদান করবে। তাঁরা বাইজেন্টাইন ও ডাকাতদের পরিত্যাগ করবে। জেরুজালেমের কেউ বাইজেন্টাইনের সঙ্গে চলে যেতে চাইলে ক্রুশ ও গির্জা ছাড়া নিজের সম্পদ নিয়ে নিরাপদ গন্তব্যে পৌঁছা পর্যন্ত নিরাপদে চলে যেতে পারবে। গ্রামবাসীর কেউ শহরে অবস্থান করতে চাইলে ইলিয়াবাসীর মতো তাদেরও জিজিয়া প্রদান করতে হবে। যে যার মতো বাইজেন্টাইন চলে যেতে পারবে কিংবা পরিবারের কাছে ফিরে আসতে পারবে। ফসল কাটার আগে তাঁদের কাছ থেকে কিছুই গ্রহণ করা হবে না।

আরও দেখুন
---------

* মদিনার সনদ
* ইসলামের রূপরেখা
* ইসলামের অভিধান
* ইসলাম সম্পর্কিত নিবন্ধসমূহ সূচি

তথ্যসূত্র
---------

1. 1 2  Roggema 2009, পৃ. 361।
2. 1 2  Meri 2005, পৃ. 205।
3. ↑  The Jews of Iran in the nineteenth century [electronic resource]: aspects of history, community, and culture / by David Yeroushalmi. Leiden; Boston : Brill, 2009.
4. ↑  Abu-Munshar 2007, পৃ. 63-4: "There are several versions of the Pact of ‘Umar, with similarities as well as differences in vocabulary or sentence order; some differ in detail, both in their stipulations and literary structure."
5. ↑  al Turtushi, Siraj al Muluk, Cairo 1872, pp 229-230.
6. ↑  *The Caliphs And Their Non Muslim Subjects*, A. S. TRITTON
MUSLIM UNIVERSITY, ALIGARH, HUMPHREY MILFORD, OXFORD UNIVERSITY PRESS, 1930, p.5
7. ↑  Medieval Sourcebook: Pact of Umar, 7th Century? The Status of Non-Muslims Under Muslim Rule  ওয়েব্যাক মেশিনে আর্কাইভকৃত ১৬ এপ্রিল ২০১৬ তারিখে Paul Halsall Jan 1996

বহিঃসংযোগ
---------

* আরবী ভাষায় চুক্তিটির একটি সংস্করণের পাঠ্য এবং ফ্রেঞ্চ ভাষায় অনুবাদ, আহমেদ ওউলদালি (২০১২) এর ভাষ্য এবং অনুবাদ।
উপনিবেশক মানসিকতা ও উপনিবেশী মানসিকতা এক নয়। উপনিবেশী মানসিকতার জন্য উপনিবেশী মানসিকতা দেখুন।
**উপনিবেশক মানসিকতা** বলতে উপনিবেশস্থাপনকারীর প্রভুত্বকামী মানসিকতা বোঝায়, যার ফলে উপনিবেশক উপনিবেশিতকে নিজের চেয়ে অনুন্নত ভাবে এবং উপনিবেশিতকে শাসনের অধিকার রাখে বলে মনে করে। একে অনেকে **ঔপনিবেশিক মানসিকতা**ও বলে থাকে। বিউপনিবেশায়ন সম্পূর্ণ না হওয়ায় এখনও ব্রিটিশদের রেখে যাওয়া রাষ্ট্রকাঠামোর উপর চলছে বাংলাদেশ নামক উত্তরউপনিবেশী রাষ্ট্র। উপনিবেশক মানসিকতা থেকেই পাকিস্তানি শাসকরা ব্রিটিশদের মতো এদেশের মানুষদের উপনিবেশকদের দৃষ্টিভঙ্গিতে দেখত।

উপনিবেশক মানসিকতার কারণে বাংলাদেশে প্রশাসনিক কর্মকতারা জনসাধারণের কাছ থেকে 'স্যার' সম্বোধন দাবি করে, লিখেছেন আবু সাঈদ আল মাহমুদ স্বপন। ঔপনিবেশিক রাষ্ট্রকাঠামো প্রশাসনিক কর্মকর্তাদের "পাবলিক সার্ভেন্টের পরিবর্তে ‘লর্ড অব পাবলিক’" বানিয়ে ফেলে। হাসানুল হক ইনুও বাংলাদেশের আমলাদের মানসিকতাকে উপনিবেশক মানসিকতা বলেছেন। জনগণের ভোটে নির্বাচিত অনেক জনপ্রতিনিধিকেও নিয়োগকর্তা জনগণ 'স্যার' না বললে বিরক্ত হতে দেখা যায়। ২০১০ সালে বিসিএস ক্যাডারদের উদ্দেশে বাংলাদেশের প্রধানমন্ত্রী শেখ হাসিনা বলেন, ঔপনিবেশিক মানসিকতা থেকে বেরিয়ে এসে জনগণের কল্যাণে কাজ করতে হবে। ২০১৪ সালের ডিসেম্বরে গণপূর্ত মন্ত্রণালয়ের কার্যালয়ে ঊর্ধ্বতন কর্মকর্তাদের সঙ্গে মতবিনিময়কালে হাসিনা ঔপনিবেশিক মানসিকতা ত্যাগের আহ্বান জানিয়ে লাল দালান আর নয় বলে এগুলো ভেঙে ফেলে নতুন ভবন নির্মাণের ওপর গুরুত্বারোপ করেছিলেন। ২০১৮ সালের জেলা প্রশাসক সম্মেলনে বাংলাদেশের প্রধানমন্ত্রী শেখ হাসিনা বাংলাদেশের প্রশাসনিক কর্মকর্তাদের উপনিবেশক মানসিকতা বর্জন করতে আহ্বান জানিয়েছিলেন। উপনিবেশক মানসিকতার বিপরীত মানসিকতা হল উপনিবেশী মানসিকতা। উপনিবেশী মানসিকতার ফলে উপনিবেশিত ব্যক্তি উপনিবেশকের উপনিবেশায়ন মেনে নেয় এবং প্রতিবাদ করে না।

আরও দেখুন
---------

* উপনিবেশী মানসিকতা
* সাংস্কৃতিক হীনম্মন্যতা
* বিউপনিবেশায়ন

তথ্যসূত্র
---------

1. 1 2 3 4 5  "প্রজাতন্ত্র ও ঔপনিবেশিক মানসিকতা"। *কালের কণ্ঠ*। ২০১৮-০১-২২ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।
2. ↑  "খালেদা জিয়াকে আটকে রাখা ব্রিটিশ ঔপনিবেশিক মানসিকতা: বি চৌধুরী"। *Bangla Tribune*। ২০১৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।
3. ↑  রিবেরু, বিধান (২০১৭)। *বাংলাদেশের চলচ্চিত্র*। কলকাতা: আত্মজা পাবলিশার্স। পৃষ্ঠা ১২৮।
4. 1 2 3  "উপনিবেশ নেই, মানসিকতা আছে"। *www.jugantor.com*। ২০১৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।
5. ↑  "আমলাতান্ত্রিক মানসিকতা গণতন্ত্রের বাধা: ইনু"। *প্রথম আলো*। ২০১৯-০২-০৮ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।
6. ↑  "সরকারি কর্মকর্তাদের প্রধানমন্ত্রী: ব্যক্তিগত পছন্দ-অপছন্দের ঊর্ধ্বে উঠে জনগণের জন্য কাজ করুন"। *archive.prothom-alo.com*। সংগ্রহের তারিখ ২০১৯-০২-০২। [*স্থায়ীভাবে অকার্যকর সংযোগ*]
7. ↑  "ঔপনিবেশিক মানসিকতা থেকে বেরিয়ে এসে দেশপ্রেম ও নিষ্ঠার সাথে জনগণের সেবা করুন- প্রধানমন্ত্রী (ইনকিলাব)"। *প্রিয়.কম* (ইংরেজি ভাষায়)। ২০১৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।
8. ↑  "জেলা প্রশাসকদের প্রতি প্রধানমন্ত্রীর ২৩ নির্দেশনা"। *Jugantor*। ২০১৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।
9. ↑  "ডিসিদের ঔপনিবেশিক মানসিকতা পরিহারের নির্দেশ প্রধানমন্ত্রীর"। *Jugantor*। ২০১৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০২।